มาชะอำทั้งที ต้องหาร้านเด็ดๆประเภทขวัญใจคนท้องถิ่นนั่งกินกันซะหน่อย ร้านนี้ได้รับคำแนะนำมาจากคนท้องถิ่นว่าเป็นร้านเก่าแก่ของชะอำเลยทีเดียว  เค้ามำอาหารได้หลากหลาย และเน้นว่าพวกแกงๆหรือผัดเผ็ดนี่เด็ดถึงใจ หูผึ่งเลยเรา.  

   ร้านนี้อยู่ถนนเส้นเดียวกับโรงพยาบาลชะอำ ขับใาจากตัวเมืองเตอโรงพยาบาลอยู่ขวามือ ขัยเลยไปอีกหน่อยมองหาป้าย เจ๊แดงบางควาย ร้านจะอยู่ซ้ายมือ จอดรถในซอยข้างร้านหรือหน้าร้านได้เลย

  บรรยากาศ โล่งๆ นั่งสบาย พนักงานเค้าน้อยไปหน่อยจะสั่งอะไรต้องกระตุ้น ตะโกน หรือตบมือเรียก หิวแล้ว รีบๆสั่งมาชิมดีกว่า

   - แกงส้มชะอมกุ้ง น้ำแกงส้มเด็ดมาก เผ็ดเปรี้ยวกำลังดีไม่หวานมาก ไข่ชะอมหนาดีอมน้ำแกงชุ่มฉ่ำ กุ้งตัวใหญ่กำลังดี อร่อยเลยครับชามนี้ 100 บาท

   - หมูป่าผัดเผ็ด หน้าตาดูแปลกๆ คล้ายคั่วกลิ้ง มาแบบแห้งๆไม่มีน้ำ หมูป่าชิ้นไม่ใหญ่ ไม่เหนียว คลุกมากับเครื่องแกงเผ็ดหอมเผ็ดสะใจ โรบด้วยใบมะกรูดซอย โอย อร่อยเวอร์ 120 บาท

   - ปูผัดต้นหอม 150 บาท  ใช้เนื้อก้ามปูล้วนๆ ผัดมากับต้นหอม รสชาติกลมกล่อม ไม่หวานหริอเค็มเวอร์ เนื้อก้ามปูหวานในตัว อร่อยสุดๆ

   - ปลาลิ้นหมาทอดกรอบ 120 บาท เสริฟมา 2 ตัวใหญ่ๆพร้อมน้ำจิ้ม เค้าทอดปลามาแบบกรอบเหลืองหอม มากๆ เนื้อปลาลิ้นหมานี่ละเอียดนุ่มหอมมัน แต่น้ำจิ้มหรือน้ำยำนี่อย่าแตะ เพราะหวานเวอร์ 

    มาชะอำ บอกได้เลยครับว่าอย่าพลาดร้านนี้ เพราะเด็ดหลายเมนู รสชาติอาหารไม่หวานเวอร์ อะไรที่ควรรสจัดก็รสตัด ราคาสมคุณภาพมากๆ เสียอย่างเดียว เรียกเด็กเสริฟยากมากๆ ร้านเปิด 10 โมง ปิดประมาณ สี่ห้าทุ่มครับ